Banjir Kalimantan Selatan 2021

Banjir Kalimantan Selatan 2021 ialah beberapa siri banjir di provinsi Kalimantan Selatan, Indonesia. Ia merupakan banjir terburuk yang menjejaskan wilayah ini dalam 10 tahun terakhir dan banjir besar pertama dalam 50 tahun. Sebilangan besar wilayah yang terjejas tidak pernah mengalami banjir seperti itu pada sebelumnya. Setakat 18 Januari 2021, terdapat 17 kematian sementara ramai yang masih hilang. Tanah runtuh juga disebabkan oleh banjir. Kawasan yang paling banyak terkesan adalah Banjarmasin, Kabupaten Hulu Sungai Tengah, dan Kabupaten Tanah Laut. Lebih daripada 100,000 orang dipindahkan.

Tentera Nasional Indonesia telah mulai mengagihkan bantuan kepada mangsa-mangsa banjir.

Punca
Banjir itu diduga disebabkan oleh intensiti hujan yang tinggi, yang mencetuskan limpahan sungai yang bermula pada 9 Januari 2021. Walau bagaimanapun, Pengarah Forum Lingkungan Hidup Indonesia untuk Kalimantan Selatan, Dwi Cahyono, berpendapat bahawa banjir tersebut disebabkan oleh kemusnahan alam sekitar dalam bentuk ratusan lubang perlombongan yang tidak ditambak dan hampir 50 peratus dari 3.7 juta hektar tanah dikendalikan oleh syarikat perlombongan dan kelapa sawit.

Kritikan terhadap respons pemerintah
Netizen Indonesia mengkritik kurangnya liputan di media kebangsaan mengenai banjir. Presiden Joko Widodo menyiarkan di media sosial bahawa Indonesia ketika ini sedang berjuang menghadapi dua bencana alam; Tanah runtuh Sumedang 2021 dan gempa bumi Sulawesi Barat 2021, tetapi tidak menyebutkan banjir. Akibatnya, hashtag "#KalselJugaIndonesia" (Kalimantan Selatan juga Indonesia) menjadi tular di Twitter sebagai protes terhadap kekurangan liputan pemerintah.

Aktivis alam sekitar dan pembangkang berpendapat bahawa banjir yang berlaku di Kalimantan Selatan adalah hasil dari pelaburan yang tidak terkawal dan tidak berkekalan sehingga mengakibatkan kemusnahan alam semula jadi, dan mengkritik pemerintah provinsi yang menyalahkan banjir itu hanya pada cuaca. Di kemudian hari, Presiden menyiarkan video mengenai bencana yang beliau telah menerima laporan langsung dari Gabenor Kalimantan Selatan, Sahbirin Noor dan mendesak semua kakitangan pemerintah untuk memberikan bantuan yang diperlukan untuk mangsa banjir terutama bot kembung.. Kemudian, Presiden mengunjungi wilayah yang terjejas secara langsung pada 18 Januari bersama-sama dengan Bupati Kabupaten Banjar.

Lihat juga
 Banjir Malaysia 2020-21

Rujukan

Kategori:2021 di Indonesia
Kategori:Bencana alam di Indonesia
Kategori:Bencana alam 2021 di Indonesia
Kategori:Banjir di Indonesia
Kategori:Kalimantan Selatan